صدر ایردوان ترکی کا نام کیوں تبدیل کرنا چاہتے ہیں؟ 
عثمانی حکومت کے دور میں موجودہ دور کا ترکی بھی سلطنت عثمانیہ کا حصہ تھا لیکن اس دور میں عثمانی خود کو کم ہی ترک کہلاتے تھے۔ برنرڈ لوئس کے مطابق عثمانی دور میں ترک ایک تحقیر آمیز لفظ تصور ہوتا تھا۔
ویب ڈیسک — ایک بڑے پرندے کا نام ہونے کے علاوہ کیمبرج ڈکشنری میں اس لفظ کا ایک اور معنی ’احمق یا بے وقوف‘ شخص بھی درج ہے۔ ترکی کے نشریاتی ادارے ’ٹی آر ٹی‘ نیوز کے مطابق عام طور پر ترک قوم کے لوگ اپنے ملک کے لیے ’ترکی‘ کے لفظ کو اس لیے پسند نہیں کرتے کیوں کہ ان کے مطابق اس لفظ سے بعض مضحکہ خیز اور تحقیر آمیز تصورات بھی جڑے ہیں۔ ویسے بھی مقامی زبان میں یہ لفظ ’ترکیے‘ہے۔ گزشتہ برس ترک صدر رجب طیب ایردوان نے بھی ایک صدارتی حکم نامہ جاری کیا تھا کہ تمام رسمی مراسلت اور کاروباری برانڈنگ وغیرہ میں Turkey یا Turkie اور Turquie کے بجائے ترکیے (Turkiye) کا لفظ استعمال کیا جائے گا۔ ترکی اقوامِ متحدہ میں اپنا نام انگریزی میں بھی ’ترکیے‘ رجسٹرڈ کرانے کی تیاری مکمل کرچکا ہے۔ م کیوں کہ ترکی میں رہنے والوں نے اپنی سماجی، سیاسی تاریخ اور ماضی سے کٹنے کے بعد موجودہ شناخت اختیار کی ہے۔ تاریخ کے مطابق مغربی ایشیا میں اناطولیہ کےخطے کو گیارہویں صدی میں ترک قبائل نے فتح کیا تو اسے ’ٹرکی‘ کہا جانے لگا تھا۔ لیکن یہ نام اسے یورپیوں نے دیا تھا۔ سلطنتِ عثمانیہ نے 30 اکتوبر 1918 کو پہلی عالمی جنگ سے دستبرداری کے لیے برطانیہ کے ساتھ معاہدے پر دستخط کیے۔ جس کے بعد اس سلطنت کے زوال کا سفر اختتامی مراحل میں داخل ہو گیا۔ بالآخر 29 اکتوبر 1923 کو ترکی کے اعلانِ آزادی کے ساتھ ہی سلطنت عثمانیہ کا خاتمہ ہوا اور اس نے ترکی کا نام اختیار کر لیاجسے انگریزی میں ’ٹرکی‘ لکھا اور بولا جاتا ہے اور ترکی زبان میں اسے ’ترکیے‘ کہا جاتا تھا جو کہ اس کے یورپی نام ہی سے اخذ کیا گیا تھا۔ عثمانی حکومت کے دور میں موجودہ دور کا ترکی بھی سلطنتِ عثمانیہ کا حصہ تھا لیکن اس دور میں عثمانی خود کو کم ہی ترک کہلاتے تھے۔ برنرڈ لوئس کے مطابق عثمانی دور میں ترک ایک تحقیر آمیز لفظ تصور ہوتا تھا۔ ان کے مطابق عام طور پر ترکمان قبائل سے تعلق رکھنے والے چرواہوں یا اناطولیہ کے اجڈ اور ان پڑھ دیہاتی باشندوں کو بھی ترک کہا جاتا تھا۔ قسطنطنیہ کی عثمانی اشرافیہ میں کسی کو اگر ترک کہہ دیا جاتا تو وہ اسے اپنی تذلیل تصور کرتا تھا۔ لوئس کے مطابق عثمانی بھی بنیادی طور پر اموی اور عباسی کی طرح ایک خاندانی شناخت تھی۔ انیسویں صدی کے آغاز تک ترکوں کے لیے اپنی شناخت کا پہلا حوالہ مسلم ہونا تھا۔ ترک قوم پرستی کے تصور کی مقبولیت ساتھ ساتھ اس میں مذہب کا عنصر برقرار تو رہا لیکن قومی شناخت کو اولیت حاصل ہوگئی۔ قوم پرستی کی تحریک مضبوط ہونے کے ساتھ ساتھ ترکوں کے لیے شناخت مذہبی کے بجائے قومی روایت سے جڑ گئی اور اس کا جھکاؤ یورپ کی طرف ہو گیا۔ لوئس کے مطابق اپنے لیے ترک اور ملک کے لیے ترکی کی شناخت اختیار کرنا اسی تاریخی تبدیلی کی علامت تھی۔ مقامی زبانی میں ترکی ’ترکیے‘ ہی تھا لیکن عام طور پر دنیا میں یورپیوں کا دیا ہوا نام ’ٹرکی‘ ہی عام ہوا۔ پرندے کو ’ٹرکی‘ کہنے کا تاریخی پس منظر بھی یورپی تاریخ سے جڑا ہے۔ یورپی نوآباد کار جب شمالی امریکہ پہنچے تو انہوں ںے وہاں مشرقی افریقہ میں پائے جانے والے پرندے گنی فاؤل سے ملتے جلتے جنگلی پرندے دیکھے۔ اس دور میں یورپی گنی فاؤل قسم کے پرندے سلطنتِ عثمانیہ سے درآمد کرتے تھے۔ اسی مماثلت کی بنیاد پر انہوں نے شمالی امریکہ کے جنگلی پرندے کو’ٹرکی مرغ‘ کا نام دیا اور پھر یہ نام رائج ہوگیا۔ صدر ایردوان کے حکم نامے میں ترکی کو بدل کر ترکیے کرنے کی وجہ یہ بتائی گئی ہے کہ یہ لفظ ترک قوم کی ثقافت، تہذیب اور اقدار کی نمائندگی کرتا ہے۔ لیکن مبصرین اسے ملک کی ری برینڈنگ کی کوشش قرار دیتے ہیں۔ اکہ ایردوان اور ترک قومی پرندے ’ٹرکی‘ کے ساتھ اپنے ملک کے نام کی مماثلت کو شدید ناپسند کرتے ہیں۔ ان کا کہنا ہے کہ جس طرح ایردوان کی حکومت قومی شناخت کے بیانیے سے متعلق حساس ہے تو یہ کوئی حیرت کی بات نہیں کہ وہ اپنے ملک کے لیے کسی مضحکہ خیز یا پرندے کے تصور سے جڑے نام کو تبدیل کرنا چاہتے ہیں۔ اس میں ملکی مصنوعات کی شناخت ممتاز کرنا بھی شامل ہے۔ کلاوس جارگن کہتے ہیں کہ جس طرح سوئٹزر لینڈ کا نام آتے ہی چاکلیٹ یا گھڑیاں ذہن میں آتا ہے، ترکی بھی اپنی الیکٹرانک اور دیگر مصنوعات کو اپنے ملک کی شناخت کا حصہ بنانے چاہتے ہیں۔ اس میں ترکی لفظ سے جڑے مفاہیم ایک رکاوٹ ہیں۔ اس لیے اس کا املا 'ترکیے' کرنا سیاسی کے ساتھ ساتھ ایک کاروباری ری برینڈنگ بھی ہے۔ یہی وجہ ہے کہ ترکی کی مختلف کمپنیاں پہلے ہی برآمدی اشیا پر ’میڈ ان ترکیے‘ لکھنا شروع کرچکی تھیں۔ جنوری 2020 سے ترکی کے برآمد کنندگان کی تنظیم نے مصنوعات پر میڈ ان ترکیے لکھنا شروع کردیا تھا۔ صدر ایردوان کا حکم نامہ جاری ہونے کے بعد عالمی سطح پر ملک کے نام کا املا بدلنے کے لیے اقوامِ متحدہ کا ایک نوٹی فکیشن کافی ہوگا۔ اب تک کی اطلاعات کے مطابق ترکی اس سلسلے میں تیاریاں مکمل کرچکا ہے۔ ۔ تاریخ اور ماضی قریب میں کئی ممالک اور ریاستیں سیاسی و تاریخی اسباب سے اپنے نام میں تبدیلی کرتے آئے ہیں۔ مثلاً 1935 میں ایران نے اپنا نام ’پرشیا‘ سے بدل کر ایران کردیا تھا۔ اس کے علاوہ ہالینڈ کا نام بدل کر نیدرلینڈز کیا گیا۔ یونان کے ساتھ سیاسی تنازع کی وجہ سے ’مقدونیہ‘ نے نام بدل کر شمالی مقدونیہ کردیا تھا۔ گزشتہ ایک دہائی میں کم و بیش ایک درجن ممالک اسی طرح اپنے نام تبدیل کرچکے ہیں۔